**แนวปฏิบัติในการจัดทำข้อตกลงการปฏิบัติราชการประจำปีงบประมาณ พ.ศ.2559 ระดับหน่วยงาน**

|  |  |
| --- | --- |
| **แนวทาง** | **ตัวชี้วัด/รายละเอียด** |
| 1. กรอบตัวชี้วัดข้อตกลงการปฏิบัติราชการ ประจำปีงบประมาณ พ.ศ.2559 ระดับหน่วยงาน ประกอบด้วย 3 ส่วน ดังนี้  ส่วนที่ 1ตัวชี้วัดภาพรวมทุกหน่วยงาน กำหนดโดยมหาวิทยาลัย (ร้อยละ 50)  ส่วนที่ 2 ตัวชี้วัดที่หน่วยงานนำเสนอ (ร้อยละ 25)  ส่วนที่ 3 ตัวชี้วัดที่หน่วยงานรับผิดชอบตามแผนปฏิบัติราชการของมหาวิทยาลัย ประจำปีงบประมาณ พ.ศ.2559 (ร้อยละ 25) | |
| **ส่วนที่ 1** ตัวชี้วัดภาพรวมทุกหน่วยงาน  (กำหนดโดยมหาวิทยาลัย)  ร้อยละ 50 | ประกอบด้วยตัวชี้วัดทั้งหมด 9 ตัว ค่าน้ำหนักรวมร้อยละ 50 โดยกำหนดดังนี้   1. ตัวชี้วัดที่ทุกหน่วยงานต้องทำการประเมิน มีจำนวน 6 ตัวชี้วัด ได้แก่   ตัวชี้วัดที่ 1 ร้อยละของการดำเนินงานตามแผนปฏิบัติราชการ ประจำปีงบประมาณ พ.ศ.2559  ตัวชี้วัดที่ 2 ร้อยละของการบรรลุเป้าหมายตามตัวชี้วัดของแผนปฏิบัติราชการประจำปีงบประมาณ พ.ศ.2559  ตัวชี้วัดที่ 3 ร้อยละความพึงพอใจของผู้รับบริการ (ระบุกลุ่มผู้รับบริการ)  ตัวชี้วัดที่ 5 ร้อยละความพึงพอใจและความผาสุกของบุคลากร  ตัวชี้วัดที่ 6 ร้อยละของบุคลากรที่ได้รับการฝึกอบรมเพื่อพัฒนาให้มีสมรรถนะที่สูงขึ้น  ตัวชี้วัดที่ 7 จำนวนนวัตกรรมที่พัฒนาขึ้น เพื่อตอบสนองความต้องการของผู้รับบริการหรือผู้มีส่วนได้ส่วนเสียหรือการบริหารจัดการ   1. ตัวชี้วัดที่หน่วยงานสามารถเลือกที่จะไม่รับการประเมิน มีจำนวน 3 ตัวชี้วัด ได้แก่   ตัวชี้วัดที่ 4 ร้อยละความพึงพอใจของผู้มีส่วนได้ส่วนเสีย (ระบุกลุ่มผู้มีส่วนได้ส่วนเสีย)  ตัวชี้วัดที่ 8 กรณีหน่วยงานเลือกประเมินตัวชี้วัดนี้ สามารถเลือกได้ 2 กรณี คือ  8.1 ร้อยละของการลดขั้นตอนหรือระยะเวลาในการปฏิบัติราชการ โดยเลือกมา 1 กระบวนการหลัก  8.2 จำนวนกระบวนการทำงานที่มีการลดขั้นตอนหรือระยะเวลาในการปฏิบัติราชการ  ตัวชี้วัดที่ 9 กรณีหน่วยงานเลือกประเมินตัวชี้วัดนี้ สามารถเลือกได้ 2 กรณี คือ  9.1 ร้อยละของกระบวนงานที่มีการจัดทำมาตรฐานการปฏิบัติและเผยแพร่ให้ผู้รับบริการทราบโดยทั่วกัน  9.2 จำนวนคู่มือการปฏิบัติงาน รวมทั้งมีการเผยแพร่ให้ผู้รับบริการทราบโดยทั่วกัน   1. ค่าน้ำหนักรวมทุกตัวชี้วัด เท่ากับร้อยละ 50 โดยให้มีค่าน้ำหนักเท่ากันทุกตัวชี้วัด |
| **ส่วนที่ 2** ตัวชี้วัดที่หน่วยงานนำเสนอ (ร้อยละ 25) | ให้หน่วยงานกำหนดตัวชี้วัดที่สอดคล้องกับวิสัยทัศน์และพันธกิจขององค์กร ไม่น้อยกว่า 2 ตัวชี้วัด โดยให้มีค่าน้ำหนักเท่ากันทุกตัวชี้วัด รวมแล้วไม่เกินร้อยละ 25 |
| **ส่วนที่ 3** ตัวชี้วัดที่หน่วยงานรับผิดชอบตามแผนปฏิบัติราชการของมหาวิทยาลัย ประจำปีงบประมาณ พ.ศ.2559  (ร้อยละ 25) | ให้หน่วยงานนำตัวชี้วัดที่ได้รับมอบหมายจากแผนปฏิบัติราชการของมหาวิทยาลัย ประจำปีงบประมาณ พ.ศ.2559   1. หน่วยงานนำมาทุกตัวชี้วัดหรือเลือกบางตัวชี้วัดก็ได้ แต่ไม่น้อยกว่า 2 ตัวชี้วัด 2. ให้ค่าน้ำหนักเท่ากันทุกตัวชี้วัด โดยรวมแล้วไม่เกินร้อยละ 25 3. หากหน่วยงานไม่มีตัวชี้วัดที่รับผิดชอบตามแผนปฏิบัติราชการมหาวิทยาลัย ปีงบประมาณ พ.ศ.2559 ให้นำค่าน้ำหนักไปรวมกับส่วนที่ 2 และเพิ่มตัวชี้วัดในส่วนที่ 2 ให้ไม่น้อยกว่า 4-6 ตัวชี้วัด (ส่วนที่ 2+3 เท่ากับร้อยละ 50) 4. สามารถดาวน์โหลดแผนปฏิบัติราชการมหาวิทยาลัยขอนแก่น ประจำปีงบประมาณ พ.ศ.2559 ได้ที่เว็บไซต์กองแผนงาน http://plan.kku.ac.th/ ในส่วนงานแผนยุทธศาสตร์ โทร 40080-1 |
| 2. เกณฑ์การให้คะแนน | กำหนดให้ - base line หรือข้อมูลผลการดำเนินงาน ปี 2558 ไว้ที่ระดับคะแนน 3  - เป้าหมายปี 2559 ที่ระดับคะแนน 4  - ความท้าทาย ที่ระดับคะแนน 5 |
| 3. การลงนามข้อตกลง | 1) ผู้อำนวยการกอง/สถาบัน/สำนัก ลงนามข้อตกลง (ไม่ต้องลงวันที่)  2) อธิการบดีลงนามข้อตกลง วันที่ 31 มีนาคม 2559 |
| 4. การรายงานผลการปฏิบัติราชการ | รายงานรอบที่ 1 ภายในวันที่ 31 ก.ค.2559  รายงานรอบที่ 2 ภายในวันที่ 31 ต.ค.2559 |